open-index/open-wikipedia-markdown huggingface dataset:
ศิลปะโมซัน

**ศิลปะโมซัน** หรือ **ศิลปะเรโน-โมซัน**() เป็นศิลปะระดับภูมิภาคของศิลปะโรมาเนสก์ที่แพร่หลายระหว่างคริสต์ศตวรรษที่ 11 ถึง 13 ในบริเวณลุ่มแม่น้ำเมิซและแม่น้ำไรน์ในบริเวณที่ปัจจุบันคือประเทศเบลเยียมโดยเฉพาะในวาลโลเนียและไรน์แลนด์ ที่รวมทั้งงานเอกสารตัวเขียนสีวิจิตร งานโลหะและงานลงยา

แคว้นโมซันครอบคลุมบริเวณที่เป็นราชรัฐมุขนายกลีแยฌที่มีความเกี่ยวพันทางการเมืองกับจักรวรรดิโรมันอันศักดิ์สิทธิ์และทางศาสนากับอาร์ชบิชอปแห่งโคโลญ แคว้นโมซันเป็นที่ตั้งของเมืองต่างๆ ที่รวมทั้งมาสทริชท์ที่อยู่ภายใต้การปกครองของดัชชีบราบันต์และราชรัฐมุขนายกลีแยฌ

ลุ่มแม่น้ำแม่น้ำเมิซตั้งอยู่ในศูนย์กลางของจักรวรรดิการอแล็งเฌียง ฉะนั้นลักษณะงานจึงมีอิทธิพลเป็นอันมากมาจากธรรมเนียมนิยมของศิลปะการอแล็งเฌียง ดังนั้นองค์ประกอบของศิลปะโมซันจึงหนักไปในทางศิลปะคลาสสิก ที่ต่างจากศิลปะโรมาเนสก์นานาชาติในบริเวณอื่นในช่วงเวลาเดียวกันในฝรั่งเศส  (โดยเฉพาะของลิมอช, เช่นตัวอย่าง http://www.musee-moyenage.fr/ang/pages/page_id18376_u1l2.htm ), เยอรมนี (see for example http://www.musee-moyenage.fr/ang/pages/page_id18362_u1l2.htm ), อังกฤษ และ อิตาลี แต่ก็มีลักษณะบางอย่างขององค์ประกอบของศิลปะโรมาเนสก์เช่นการใช้ช่องว่าง

งานช่างทองเป็นงานศิลปะชั้นสูงของลุ่มแม่น้ำเมิซในคริสต์ศตวรรษที่ 12 ที่สร้างโดยมีผู้ว่าจ้างโดยห้องงานศิลปะที่เดินทางไปทำงานตามที่สั่ง จำนวนงานมีเพียงไม่กี่ชิ้นเพราะจำนวนการจ้างน้อย แต่คุณภาพของงานจะดี ตัวอย่างงานในช่วงนี้ก็ได้แก่ บานพับภาพสเตฟลอทซึ่งเป็นฉากประดับแท่นบูชาเคลื่อนที่ที่สร้างราวระหว่างปี ค.ศ.  1156 ถึงปี ค.ศ.  1158 

ประติมาของลุ่มแม่น้ำเมิซมีความเป็นเอกลักษณ์ในการใช้อุปมานิทัศน์สมัยกลางในการสร้างงานศิลปะที่เกี่ยวกับพันธสัญญาเดิมและพันธสัญญาใหม่

งานที่แสดงถึงลักษณะของศิลปะโมซันอันแท้จริงก็ได้แก่งานหีบวัตถุมงคลที่เรียกว่า “หีบสามกษัตริย์” โดย นิโคลัสแห่งแวร์เดิง ที่สร้างราวระหว่างปี ค.ศ. 1180/1181 - ค.ศ. 1225

## ระเบียงภาพ

ไฟล์:Ivoire de Notger.jpg|“Evangeliar of Notker” งานแกะสลักงาช้างของคริสต์ศตวรรษที่ 10 ลงยาคริสต์ศตวรรษที่ 12
ไฟล์:Stavelot.Triptych.jpg|บานพับภาพสเตฟลอท
ไฟล์:Christ in Majesty - Stavelot Bible.png|คัมภีร์สเตฟลอท
ไฟล์:Cologne Cathedral Shrine of Magi.jpg|หีบสามกษัตริย์
ไฟล์:Trésor d'Hugo d'Oignies (reliquaire).JPG|เรลิกของ Hugo d'Oignies


## อ้างอิง

*Chapman, Gretel (1987). "Mosan art". *[[Dictionary of the Middle Ages]]*. Volume 8. pp.495-6
*"Mosan school". In *[[Encyclopedia Britannica]]* Online.

## ดูเพิ่ม
* ศิลปะตะวันตก 

## แหล่งข้อมูลอื่น

*
หมวดหมู่:ศิลปะโรมาเนสก์
หมวดหมู่:ศิลปะสมัยกลาง
หน่วยอภิบาล

thumb|220px|หน่วยอภิบาล (ไอซียู)

**หน่วยอภิบาล** () หรือที่รู้จักกันว่า **ไอซียู** (ICU) เป็นหน่วยเฉพาะทางในโรงพยาบาลซึ่งให้บริการเวชบำบัดวิกฤตหรือดูแลผู้ป่วยวิกฤต ในโรงพยาบาลบางแห่งได้แยกหน่วยอภิบาลที่จำเพาะกับสาขาเฉพาะทางต่าง ๆ เช่น หน่วยอภิบาลกุมารเวชศาสตร์ หน่วยอภิบาลทารกแรกเกิด หน่วยอภิบาลศัลยศาสตร์ หน่วยอภิบาลอายุรศาสตร์ หน่วยอภิบาลโรคหัวใจ เป็นต้น เครื่องมือที่ใช้ในหน่วยอภิบาล อาทิ เครื่องช่วยหายใจ (mechanical ventilator) เครื่องเฝ้าระวังเกี่ยวกับหัวใจ ได้แก่ เครื่องวัดความดัน อัตราการเต้นหัวใจ ตัวคุมจังหวะหัวใจนอกร่างกาย และเครื่องกระตุ้นหัวใจ อุปกรณ์สำหรับการล้างไต เครื่องตรวจวัดการทำหน้าที่ของร่างกาย อุปกรณ์สำหรับการฉีดเข้าหลอดเลือดดำ สายให้อาหาร เครื่องดูดเสมหะ สายระบายและหลอดสวน รวมทั้งยา 

หมวดหมู่:เวชบำบัดวิกฤต
เยอราดีน แมคอินทอช

**เยอราดีน แมคอินทอช** หรือชื่อเดิม **เยอราดีน ริคอร์เดล** () ชื่อเล่น **เยอรี่** เป็นที่รู้จักในชื่อ **เยลหลี** เป็นนางแบบและนักแสดงลูกครึ่งไทย-ฝรั่งเศสและเชื้อสายจีน มีผลงานเป็นที่รู้จักในละครเรื่อง *รองเท้าแก้ว* และภาพยนตร์เรื่อง *โกซิกซ์ : โกหก กะล่อน ปลิ้นปล้อน ตอแหล* (2543)

## ประวัติ
เยอราดีนเป็นบุตรคนโตจากทั้งหมดสองคนของคอร์ด ริคอร์เดล กับสมพิศ รัตนนิคม มารดาเป็นชาวไทยเชื้อสายจีนจากจังหวัดนราธิวาส มีน้องชายคนเดียวคือ ชอน คล้อด ริคอร์เดล (; 8 ตุลาคม 2518 – 8 มีนาคม พ.ศ. 2561) อดีตนายแบบ ซึ่งเสียชีวิตเนื่องจากถูกคลื่นทะเลซัดอย่างรุนแรง

เยอราดีนสมรสกับวิลลี่ แมคอินทอช เมื่อวันที่ 25 มิถุนายน พ.ศ. 2549 ณ วัดแม่พระลูกประคำ กรุงเทพมหานคร หลังจากการสมรสเธอได้ตั้งครรภ์ด้วยการทำซิฟท์เพื่อที่จะให้กำเนิดบุตร หลังจากตั้งท้องได้เพียง 6 เดือนเศษ (26 สัปดาห์) ได้เกิดการแทรกซ้อนมดลูกบีบตัว เด็กจึงคลอดออกมาก่อนกำหนดเมื่อเวลา 04:26 นาฬิกา วันที่ 19 กุมภาพันธ์ เป็นเพศชาย น้ำหนักตัว 1,150 กรัม  แต่เนื่องจากเด็กยังอ่อนมาก ปอด ไต เส้นเลือดยังไม่แข็งแรง ปอดไม่สามารถที่จะปรับเอาออกซิเจนเข้าไปในร่างกายได้ ทำให้เด็กขาดออกซิเจนและเสียชีวิตลงในเวลา 21:00 นาฬิกา ของวันเดียวกัน  โดยทั้งคู่ได้นำศพของบุตรไปบำเพ็ญกุศลที่วัดแห่งหนึ่ง ซึ่งก่อนหน้านี้ทั้งคู่ได้สูญเสียลูกแฝดหญิงไปคนหนึ่งแล้ว ขณะมีอายุครรภ์ได้ 2-3 เดือน เนื่องจากไข่ฝ่อ ไม่สามารถเจริญเติบโตได้ตามปกติ

ปัจจุบันมีบุตรชาย ชื่อ ธาดาฤทธิ์ แมคอินทอช หรือ วิน คลอดที่โรงพยาบาลบำรุงราษฎร์ เมื่อเวลา 06.40 น. เกิดเมื่อวันที่ 19 สิงหาคม พ.ศ. 2554 น้ำหนักแรกคลอด 2,940 กรัม ซึ่งเธอและสามีก็ได้วางแผนว่าจะมีบุตรสาวอีกเป็นคนที่สอง

## ผลงาน
### ละครโทรทัศน์
* ผู้หญิง 101 (พ.ศ. 2537) ช่อง 3
* แม่ปูไข่ (พ.ศ. 2540) ช่อง 5
* อำนาจ (พ.ศ. 2540) ช่อง 7
* รังหนาว (พ.ศ. 2542) ช่อง 3
* รองเท้าแก้ว (พ.ศ. 2542) ช่อง 5
* ครอบครัว ตัว อ. (พ.ศ. 2544) ช่อง 3

### มิวสิควีดีโอ
* เพลง เจ้าชายกบ - บิลลี่ โอแกน (2535)
* เพลง ไม่ต่างกัน - พิสุทธิ์ ทรัพย์วิจิตร (2535)
* เพลง สุดใจ - พงษ์สิทธิ์ คำภีร์ (2535)
* เพลง สัญญาต้องเป็นสัญญา - ธงไชย แมคอินไตย์ (2539)
* เพลง เหงากันสองคน - Mission 4 Project (2543)

### ภาพยนตร์
* โกซิกซ์ : โกหก กะล่อน ปลิ้นปล้อน ตอแหล (2543) รับบท ขิง

### พิธีกร
* Gelly & The Gang (พิธีกร) Youtuber : Saranair Channel (2562) ร่วมกับนนทพัฒน์ อมรไชย

## อ้างอิง

หมวดหมู่:ชาวไทยเชื้อสายฝรั่งเศส
หมวดหมู่:นักแสดงชาวไทยเชื้อสายจีน
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
ศิลาพิคท์

[220px|thumb|งานสร้างแทนของ[Hilton of Cadboll Stone|ศิลาฮิลตันแห่งแคดโบลล์ ศิลาชั้น 2 ตั้งอยู่ ณ ที่ตั้งดั้งเดิม ศิลาดั้งเดิมอยู่ที่พิพิธภัณฑ์สกอตแลนด์]]

**ศิลาพิคท์** () เป็นศิลาจารึกขนาดใหญ่ที่พบในสกอตแลนด์ ส่วนใหญ่ทางตอนเหนือของแนวไคลด-ฟอร์ธ ศิลาเหล่านี้เป็นหลักฐานของชาวพิคท์ และเชื่อกันว่าสร้างมาตั้งแต่คริสต์ศตวรรษที่ 6 ถึงคริสต์ศตวรรษที่ 9

## จุดประสงค์และความหมาย

จุดประสงค์ของการสร้างศิลาดังกล่าวเข้าใจกันเพียงเล็กน้อย ที่อาจจะเป็นการสร้างเพื่อเป็นอนุสรณ์ส่วนตัว พร้อมด้วยสัญลักษณ์ของตระกูล เชื้อสาย หรือ ผู้เกี่ยวข้อง ศิลาบางแท่งเช่นศิลาอีสซีเป็นภาพประเพณีและพิธีกรรมโบราณ ศิลาเพียงจำนวนไม่กี่แท่งที่พบเกี่ยวข้องกับที่ฝังศพ และก็อาจจะไม่ใช่ที่ตั้งดั้งเดิม นอกจากนั้นก็อาจจะเป็นเครื่องหมายในการระบุเขตแดนของเผ่าชนก็เป็นได้

## อันดับ
ใน “*อนุสรณ์สถานของคริสเตียนในสกอตแลนด์*” (ค.ศ. 1903) เจ โรมิลลี แอลเลน และ โจเซฟ แอนเดอร์สันจัดศิลาพิคท์เป็นสามอันดับ นักวิจารณ์กล่าวถึงจุดอ่อนของกลุ่มที่จัดขึ้นแต่ก็ยังเป็นที่ใช้กันอยู่

***อันดับ 1** &mdash; ศิลาที่ไม่มีการตกแต่งด้วยสัญลักษณ์หรือรอยสลัก ไม่มีกางเขนปรากฏทั้งสองด้าน ศิลาอันดับ 1 สร้างมาตั้งแต่ คริสต์ศตวรรษที่ 6 ถึงคริสต์ศตวรรษที่ 8
***อันดับ 2** &mdash; ศิลาที่เป็นสี่เหลี่ยมที่มีกางเขนและสัญลักษณ์ด้านใดด้านหนึ่งหรือทั้งสองด้าน สัญลักษณ์หรือลวดลายคริสเตียนแกะเป็นลายนูน และบนตัวกางเขนสลักเป็นลวดลาย ศิลาอันดับ 2 สร้างมาตั้งแต่ คริสต์ศตวรรษที่ 8 ถึงคริสต์ศตวรรษที่ 9
***อันดับ 3** &mdash; ศิลาอันดับนี้ไม่มีสัญลักษณ์ของพิคท์ ศิลาอาจจะเป็นแผ่นกางเขน, ศิลาแสดงที่ฝังศพ, กางเขนลอย และ สักการะสถาน ศิลาอันดับ 3 สร้างมาตั้งแต่ คริสต์ศตวรรษที่ 8 ถึงคริสต์ศตวรรษที่ 9

## อ้างอิง

## ดูเพิ่ม
* ศิลาจารึก 

## แหล่งข้อมูลอื่น
*The Highland Council Archaeology Unit  &mdash; This webpage offers a leaflet in PDF-format about a Pictish Trail from Inverness to Golspie
*The Royal Commission on the Ancient and Historical Monuments of Scotland  &mdash; RCAHMS is the principal source of collections for Scotland’s archaeology, buildings and maritime heritage, including Pictish Stones. 
*Undiscovered Scotland &mdash; Page about the Meigle Pictish Stones Museum with links to other relevant online resources
*University of Strathclyde  &mdash; Pictish Stones Search Facility, a useful catalogue of the stones.
*New Written Language of Ancient Scotland Discovered . Once thought to be rock art, carved depictions of soldiers, horses and other figures are in fact part of a written language dating back to the Iron Age.(J. Viegas, News in Discovery.com, Wed Mar 31, 2010).

*
หมวดหมู่:งานสลักหิน
อัศนัย เทียนทอง

**อัศนัย เทียนทอง** (เกิด 22 กรกฎาคม พ.ศ. 2526)  เป็นนักแสดงชาวไทย

## ประวัติ
จบการศึกษา: อนุบาลสารสาสน์พิทยา ประถมศึกษา โรงเรียนสารสาสน์พิทยา มัธยมศึกษา โรงเรียนสารสาสน์พิทยา ระดับอุดมศึกษาจาก มหาวิทยาลัยศรีปทุม เริ่มเข้าสู่วงการจากงานโฆษณาทรอส จากนั้นมีผลงานการแสดงละครโทรทัศน์

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

* ละครทั้งหมดด้านล่างนี้ออกอากาศทางช่อง 8

* ละครทั้งหมดด้านล่างนี้ออกอากาศทางไทยพีบีเอส

* ละครทั้งหมดด้านล่างนี้ออกอากาศทางช่องวัน 31

* ละครโทรทัศน์ทั้งหมดด้านล่างนี้ออกอากาศทางพีพีทีวี

*ละครทั้งหมดด้านล่างนี้ออกอากาศทางจีเอ็มเอ็ม 25

*ละครทั้งหมดด้านล่างนี้ออกอากาศทางช่องเวิร์คพอยท์

### ซิทคอม
* 2558 ระเบิดเถิดเทิงสิงโตทอง รับบท  (รับเชิญ ตอน แค้นนี้... ต้องเอาคืน)

## อ้างอิง

## แหล่งข้อมูลอื่น
* 

หมวดหมู่:สกุลเทียนทอง
หมวดหมู่:นักแสดงชายชาวไทย
หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
พชร ปัญญายงค์

**พชร ปัญญายงค์**  เป็นพิธีกรชาวไทย จบการศึกษาจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาวิศวกรรมอุตสาหการ (ภาคภาษาอังกฤษ) และปริญญาโท สาขาเศรษฐศาสตร์การเงิน จากคณะเศรษฐศาสตร์ จุฬาลงกรณ์มหาวิทยาลัย เป็นที่รู้จักในฐานะพิธีกรเล่าข่าวเศรษฐกิจ ในรายการ *เรื่องเล่าเช้านี้* แทนที่ หม่อมหลวงณัฏฐกรณ์ เทวกุล 

หลังจบการศึกษา เขาทำงานที่สหรัฐอเมริกา ​5 ปี โดยเป็นฝ่ายวิเคราะห์การตลาดให้กับ Toyota Motor Sales Corporate บริษัทที่ดูแลการตลาดของแบรนด์โตโยต้าแถบทวีบอเมริกาเหนือทั้งหมด หลังจากนั้นกลับมายังประเทศไทย ทำงานที่ บริษัท โตโยต้า บางกอก จำกัด ซึ่งเป็นธุรกิจของครอบครัว ในตำแหน่งรองประธานกรรมการบริหาร

และยังทำงานประจำที่ โตโยต้า บางกอก ก้าวเข้าสู่วงการโดยทำที่ช่อง มันนี่ แชนแนล (Money Channel)  โดยผ่านการคัดเลือกจากโครงการ mai MJ search Reality Challenge 2005 ร่วมกับพิธีกรที่มีชื่อเสียงคนอื่นๆ ของมันนี่แชนแนล เช่น พิชญุตม์ จงใจพิพัฒน์,ชนิดา ประสมสุข,สมคะเน ยอดพราหมณ์ ฯลฯ โดยมีผลงานรายการต่างๆ เช่น*มอร์นิ่ง โอเพ่นนิ่ง โคลสซิ่ง เบลล์* (Morning Opening-Closing Bell), รายการ *เทรดดิ้ง อาวร์* (Trading Hour) รายการ *แมเนจิ้งเอเชีย แมเนจิ้ง ไทยแลนด์* (Managing Asia Managing Thailand) ช่อง มันนี่ แชนแนล (Money Channel) , รายการ ก้าวทันตลาดทุน ช่อง 5, รายการคลุกวงใน ช่อง มันนี่ แชนแนล (Money Channel), รายการ ท็อบคลาส (Top Classs) ช่อง มันนี่ แชนแนล (Money Channel), รายการ เทรดดิ้ง อาวร์ (Trading Hour) ช่อง มันนี่ แชนแนล (Money Channel), รายการ Econ Today ช่อง ​​11, รายการ บางกอก สเตชัน (Bangkok Station) ช่อง 5 และ รายการเรื่องเล่าเช้านี้ กับ ไทยทีวีสีช่อง 3 

ปัจจุบันเขาร่วมงานกับ บจก.ด็อกเตอร์วาไรตี้ ในฐานะผู้ดำเนินรายการ รวยหุ้นรวยลงทุน ทางช่องไทยรัฐทีวี

ชีวิตส่วนตัว เขายังเป็นลูกพี่ลูกน้องกับ สมิทธิ์ อารยะสกุล เคยสมรสกับ นิหน่า - สุฐิตา เรืองรองหิรัญญา มีบุตรชาย 1 คน ชื่อ น้องแพททริก หรือ พชฏ ปัญญายงค์ มีบุตรสาว 1 คน ชื่อ น้องริต้า หรือ พชริตา ปัญญายงค์ ปัจจุบันทั้งคู่หย่ากันแล้วตั้งแต่ปี พ.ศ. 2566 โดยเหลือหน้าที่เพียงผู้ปกครองของบุตรทั้ง 2 คน ปัจจุบัน คบหาดูใจกับ โบว์ - เบญจวรรณ อาร์ตเนอร์ นักแสดง 

## อ้างอิง

หมวดหมู่:พิธีกรชาวไทย
หมวดหมู่:ผู้ประกาศข่าวช่อง 3
หมวดหมู่:นิสิตเก่าบัณฑิตวิทยาลัย จุฬาลงกรณ์มหาวิทยาลัย
หมวดหมู่:บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
อลัน ยงยืนนาน

**อลัน ยงยืนนาน**  เกิดเมื่อวันที่ 17 มกราคม พ.ศ. 2535 เป็นนักแสดงลูกครึ่งไทย-อังกฤษ ศึกษาที่ โรงเรียนอัสสัมชัญ ธนบุรี เข้าสู่วงการบันเทิงตั้งแต่อายุ 9 ปี ปัจจุบันเป็นนักแสดงในสังกัดโพลีพลัส

## ผลงาน
### ละคร
* รักเล่ห์เพทุบาย
* เจ้าสาวมืออาชีพ
* พ่อ
*กลิ้งไว้ก่อนพ่อสอนไว้
*คู่กิ๊กพริกกับเกลือ
### ภาพยนตร์
* องคุลีมาล
### อัลบั้มเพลง
* มันจิ๊กกะแด่ว ในนาม Laffer&Ammer ค่ายอาร์เอส
### โฆษณา
*  Pooky
*  12 Plus
* Mazda

## อ้างอิง

หมวดหมู่:นักแสดงชายชาวไทย
หมวดหมู่:นักร้องชายไทย
หมวดหมู่:ชาวไทยเชื้อสายอังกฤษ
กกรังกา

**กกรังกา** (, ชื่อสามัญ: Umbrella plant, Flatsedge) เป็นกกขนาดใหญ่ในสกุล *Cyperus* มีถิ่นกำเนิดในประเทศมาดากัสการ์ ถูกนำไปปลูกเลี้ยงเป็นไม้ประดับทั่วโลก กกรังกามีชื่อสามัญอื่น ๆ อีกคือ กกต้นกลม, กกขนาก, หญ้าลังดา, กกดอกแดง และ กกราชินี พบกระจายอยู่ทั่วโลก มีประมาณ 4,000 ชนิด ชอบที่ชื้นแฉะ ขึ้นในที่ระดับต่ำ ตามหนอง บึง ทางระบาย มีรูปร่างลักษณะและนิเวศวิทยาเหมือนหญ้ามาก

## ลักษณะทั่วไป
กกรังกาเป็นพืชที่มีลำต้นออกเป็นกอมีหัวอยู่ใต้ดิน คล้ายจำพวกขิงหรือเร่ว ลำต้นมีความสูงประมาณ 100-150 ซม. ลักษณะของลำต้นตั้งตรงไม่มีกิ่งก้าน ลำต้นกลมมีสีเขียว ใบจะออกแผ่ซ้อน ๆ กัน อยู่ปลายยอดของลำต้น ลักษณะของใบเป็นรูปยาว ปลายใบแหลม กว้างประมาณ 1 ซม. ยาวประมาณ 18-19 ซม. ใบมีสีเขียว ริมขอบ ใบเรียบใต้ท้องใบสาก ลำต้นหนึ่งจะมีใบประมาณ 18-25 ใบ ดอกออกเป็นกระจุก อยู่รวมกันเป็นใบ ดอกมีขนาดเล็ก เป็นสีขาวแกมเขียว ก้านดอกเป็นเส้นเล็ก ๆ สีเขียว ยาวประมาณ 6-7 ซม. ดอกแก่เมื่อแก่จะเปลี่ยนเป็นสีน้ำตาลอ่อน ขยายพันธุ์ด้วยการแยกหน่อ ผล (Fruit) ผลแห้ง รูปรีหรือรูปไข่ กว้าง 0.4-0.5 มิลลิเมตร ยาว 0.9-1 มิลลิเมตร สีน้ำตาล เปลือกแข็ง มีเมล็ดเดียว

## ถิ่นอาศัย และการขยายพันธุ์
กกรังกาเป็นพันธุ์ไม้มักจะขึ้นตามบริเวณที่ ๆ เป็นโคลนหรือน้ำ เช่นข้างแม่น้ำ ลำคลอง สระ หรือบ่อน้ำ และที่ลุ่มทั่วไปอยู่ในทวีปแอฟริกา มีการขยายพันธุ์ด้วยการแยกหน่อและใช้เมล็ด

## อ้างอิง
* บัญชีแนบท้ายประกาศกรมวิชาการเกษตร เรื่อง ทะเบียนพันธุ์พืชในประเทศไทย 
* 

หมวดหมู่:สมุนไพร
หมวดหมู่:สกุลกก
หมวดหมู่:พืชที่ใช้ทำของใช้
หมวดหมู่:ไม้น้ำ
สหกิจศึกษา

**สหกิจศึกษา** หรือ **โคออป** () เป็นรูปแบบการผสมผสานระหว่างความรู้ที่ใช้ในห้องเรียน กับการทำงานที่ใช้ประสบการณ์จริง โดยรูปแบบทั่วไปคือการให้นักศึกษาไปทำงานจริงในระหว่างภาคเรียนการศึกษา ขณะเดียวกันก็มีการให้คะแนนและมีหน่วยกิตให้ โดยจะแตกต่างกับการฝึกงานที่นักศึกษาจะใช้เวลาในช่วงปิดเทอมไปทำงาน

จุดมุ่งหมายของสหกิจศึกษาเพื่อให้นักศึกษาสามารถได้ทดลองประสบการณ์ทำงานจริง และได้มีการเตรียมตัวก่อนจบการศึกษาเพื่อพร้อมจะทำงานได้

## อ้างอิง
* โครงการสหกิจศึกษา มหาวิทยาลัยเกษตรศาสตร์ 

หมวดหมู่:การศึกษา
ปิติศักดิ์ เยาวนานนท์

**ปิติศักดิ์ เยาวนานนท์** (; เกิด 13 มีนาคม พ.ศ. 2525) เป็นนักแสดงชาวไทย เขารับบทเป็น *ฟัก* ในภาพยนตร์ ไอ้ฟัก และได้รางวัลนักแสดงนำชายยอดเยี่ยมในบทดังกล่าว

## ประวัติ
ปิติศักดิ์ จบการศึกษาชั้นมัธยมศึกษาที่โรงเรียนหาดใหญ่วิทยาลัยสมบูรณ์กุลกัลยา อำเภอหาดใหญ่ จังหวัดสงขลา สำเร็จการศึกษาจากคณะมนุษยศาสตร์และสังคมศาสตร์ สาขารัฐประศาสนศาสตร์ สถาบันราชภัฏสวนสุนันทา มีผลงานสร้างชื่อในวงการบันเทิง คือ ภาพยนตร์เรื่อง *ไอ้ฟัก* โดยแสดงคู่กับ บงกช คงมาลัย

เขาสมรสแล้วกับแฟนสาวนอกวงการหลังคบหาดูใจกันมา 5 ปีเมื่อเดือนกุมภาพันธ์ พ.ศ. 2555 ที่จังหวัดเพชรบุรี มีบุตรชายด้วยกัน ปัญญศิรา  เยาวนานนท์  

## ผลงาน
### ภาพยนตร์
* ไอ้ฟัก (2547) รับบท ฟัก
* ซุ้มมือปืน (2548) รับบท น้อย
* กระสือวาเลนไทน์ (2549) รับบท หนุ่ม
* อีส้ม สมหวัง (2550) รับบท สมหวัง
* มะหมา 4 ขาครับ (2550) รับบท นายองอาจ
* อีส้มสมหวัง ชะชะช่า (2552) รับบท สมหวัง
* นาคปรก (2553) รับบท ปอ
* ทางแยกวัดใจ (2554) รับบท โต้ง (ฉายเฉพาะโรงภาพยนตร์ในเครือเมเจอร์ซีนีเพล็กซ์)
* มะหมา 2 (2555) รับบท นายองอาจ
* ยังบาว (2556) รับบท อ็อด คาราบาว
* ชีวิต 800 (2557) รับบท พงษ์
* ดารัมซาล่า ความหวังแห่งศรัทธา (2560)
* Behind the screens เพื่อนรักเพื่อนลับ (2569) รับบท ธวัฒน์

### ละครซิทคอม

### ละคร

### ละครเวที
* บัลลังก์เมฆ เดอะมิวสิคัล (2550) รับบท ปรก

### ซีรีส์
* Wifi Society ตอน Truth Never Dies‬ ‎บอกเธอว่าฉันตาย‬ รับบท ปั๊ม

### รายการโทรทัศน์
* คบเด็กสร้างบ้าน ช่อง 7HD
* เฉียด ช่อง 8

### ผู้ประกาศข่าว
* ข่าวเด่น ช่อง 8 (4 ม.ค. – 15 ต.ค. 64)
* เกาะติดข่าว เสาร์–อาทิตย์ ช่อง 8 (1 ม.ค. 2565 – 16 เม.ย. 66)
* ข่าวใหญ่ ช่อง 8 (22 เม.ย – 4 มิ.ย. 66)

### ผลงานมิวสิควีดีโอ
* เพลง ในนามของความห่วงใย เสถียร ทำมือ
* เพลง ตั้งแต่วันนั้น ละมุน

## รางวัล
* รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน รางวัลภาพยนตร์แห่งชาติ สุพรรณหงส์ ครั้งที่ 14
* รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน คมชัดลึก อวอร์ด ครั้งที่ 2
* รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จาก รางวัลสตาร์พิคส์ ครั้งที่ 2
* รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน รางวัลชมรมวิจารณ์บันเทิง ครั้งที่ 13
* รางวัลนักแสดงนำชายยอดเยี่ยม จาก ภาพยนตร์เรื่อง ไอ้ฟัก จากงาน รางวัลพระราชทานพระสุรัสวดี ครั้งที่ 27
* รางวัลนักแสดงสมทบชายยอดเยี่ยม จาก ภาพยนตร์เรื่อง ซุ้มมือปืน จากงาน คมชัดลึก อวอร์ด ครั้งที่ 3
* รางวัลนักแสดงสมทบชายยอดเยี่ยม จาก ภาพยนตร์เรื่อง ซุ้มมือปืน จาก รางวัลสตาร์พิคส์ ครั้งที่ 3

## อ้างอิง

## แหล่งข้อมูลอื่น
* เว็บไซต์ส่วนตัว ปิติศักดิ์ เยาวนานนท์

หมวดหมู่:บุคคลจากจังหวัดยะลา‎‎
หมวดหมู่:บุคคลจากอำเภอหาดใหญ่‎
หมวดหมู่:นักแสดงชายชาวไทย
หมวดหมู่:บุคคลจากโรงเรียนหาดใหญ่วิทยาลัยสมบูรณ์กุลกัลยา
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
นกกินปลีอกเหลือง

**นกกินปลีอกเหลือง** (; ) เป็นนกจับคอนขนาดเล็กในวงศ์นกกินปลี (Nectariniidae) กินน้ำต้อยเป็นอาหาร พบตั้งแต่เอเชียตะวันออกเฉียงใต้จนถึงประเทศออสเตรเลีย

## ลักษณะ
ลำตัวด้านบนสีเขียวมะกอก ลำตัวด้านล่างสีเหลืองสดใสเหมือนกันในทั้งสองเพศ ปากยาวโค้งแหลม ขอบหางคู่นอกและใต้หางมีสีขาว ในเพศเมียมีคอจนถึงอกสีเหลือง แต่เพศผู้ที่บริเวณคอจนถึงหน้าอกมีสีน้ำเงินเหลือบดำ

## สถานะ
ในประเทศไทย ถือเป็นสัตว์ป่าคุ้มครองประเภทนก

## อ้างอิง

*  Database entry includes justification for why this species is of least concern
* *Sunbirds* by Cheke, Mann and Allen, ISBN 1-873403-80-1

## อ้างอิง

## แหล่งข้อมูลอื่น
* Olive-backed Sunbird videos, photos & sounds on the Internet Bird Collection.
* BirdLife Species Factsheet 

อกเหลือง
หมวดหมู่:นกที่พบในประเทศไทย
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
หม้อคอลดรอน

**หม้อคอลดรอน** หรือ **ไหคอลดรอน** () มาจากภาษาละตินว่า “Caldarium” ที่แปลว่าการอาบน้ำร้อน เป็นหม้อต้มขนาดใหญ่ทำด้วยโลหะ ที่มีปากกว้างและมักจะมีหูโค้งตอนบนเพื่อใช้แขวนยามหุงต้ม หรือ หมายถึงภาชนะที่มีลักษณะดังกล่าวโดยทั่วไป

## ระเบียงภาพ

ไฟล์:Forbidden City fire cauldron.JPG
ไฟล์:Silver cauldron.jpg
ไฟล์:Tripod cauldron, earthenware with paint, Western Han Dynasty.JPG
ไฟล์:CMOC Treasures of Ancient China exhibit - black pottery cauldron.jpg
ไฟล์:Gundestrupkarret1.jpg
ไฟล์:Gulyas080.jpg
ไฟล์:Hendrik Valkenburg Old Kitchen 1872.jpg
ไฟล์:JeffersonDavisBenedictArnoldTreasonCartoon1865.jpg


## อ้างอิง

* Iles, J., *THE ELEMENT ENCYCLOPEDIA OF WITCHCRAFT*. London: HarperElement, 2005.
* Starhawk, *THE SPIRAL DANCE, A REBIRTH OF THE ANCIENT RELIGION OF THE GODDESS. SPECIAL 20TH ANNIVERSARY EDITION*. New York: HarperSanFrancisco, 1999.
* Tuitéan, P. and Daniels, E., *ESSENTIAL Wicca*. Freedom, CA: The Crossing Press, 2001.
* Webster, G., *CELTIC RELIGION IN ROMAN BRITAIN*. Totowa, NJ: Barnes & Noble Books, 1987.
* Zimmermann, D. and Gleason, K.A., *THE COMPLETE IDIOT'S GUIDE TO Wicca and Witchcraft*.Indianapolis, IN: Alpha Books, 2000.

## แหล่งข้อมูลอื่น

* Holy Grail 
* A cauldron in a circle 

หมวดหมู่:เครื่องเตรียมอาหาร
หมวดหมู่:บรรจุภัณฑ์
สำนักงานรัฐมนตรี

**สำนักงานรัฐมนตรี** เป็นส่วนราชการที่มิได้มีฐานะเป็นกรม เพราะไม่มีกฎหมายบัญญัติให้เป็นกรม อยู่ในสังกัดกระทรวงต่าง ๆ ของประเทศไทย เดิมมีชื่อว่า **"สำนักงานเลขานุการรัฐมนตรี"** 
 ในอดีตเป็นหน่วยงานที่ทำหน้าที่ทั่วไปซึ่งมิใช่งานของกรมใดกรมหนึ่งในกระทรวง หรือเปรียบเสมือนกับสำนักงานรัฐมนตรี ต่อมาในปี พ.ศ. 2545 ได้มีการปรับปรุงโครงสร้าง กระทรวง ทบวง กรม และมีการจัดตั้งให้สำนักงานเลขานุการรัฐมนตรี ใช้ชื่อว่า **"สำนักงานรัฐมนตรี"**

## อำนาจหน้าที่
สำนักงานรัฐมนตรีในแต่ละกระทรวง มีภารกิจเกี่ยวกับราชการทางการเมือง เพื่อสนับสนุนภารกิจของรัฐมนตรี ประสานนโยบายระหว่างกระทรวง มีอำนาจหน้าที่ ดังต่อไปนี้

#รวบรวมข้อมูลและวิเคราะห์กลั่นกรองเรื่องเพื่อเสนอต่อรัฐมนตรี รวมทั้งเสนอความเห็นประกอบการวินิจฉัยสั่งการของรัฐมนตรี
#สนับสนุนการทำงานของรัฐมนตรีในการดำเนินงานทางการเมืองระหว่างรัฐมนตรี คณะรัฐมนตรี รัฐสภา และประชาชน
#ประสานงานการตอบกระทู้ ชี้แจงญัตติ ร่างพระราชบัญญัติ และกิจการอื่นทางการเมือง
#ดำเนินการพิจารณาเรื่องร้องทุกข์ ร้องเรียน หรือร้องขอความช่วยเหลือต่อรัฐมนตรี
#ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานรัฐมนตรี หรือตามที่รัฐมนตรีหรือคณะรัฐมนตรีมอบหมาย

## การแบ่งส่วนราชการ
สำนักงานรัฐมนตรีในแต่ละกระทรวง แบ่งส่วนราชการออกเป็น 3 ส่วน คือ
* **งานบริหารทั่วไป** มีอำนาจหน้าที่เกี่ยวกับงานเลขานุการและงานการประชุมของรัฐมนตรี งานบริหารทั่วไป
* **กลุ่มงานประสานการเมือง** มีอำนาจหน้าที่เกี่ยวกับการประสานนโยบายระหว่างกระทรวงและประสานกับรัฐสภา การประชาสัมพันธ์ รับเรื่องราวร้องทุกข์ของประชาชน
* **กลุ่มงานสนับสนุนวิชาการ** มีอำนาจหน้าที่เกี่ยวการประสานงาน วิเคราะห์ กลั่นกรอง และให้ความเห็นแก่รัฐมนตรีเกี่ยวกับการปฏิบัติภารกิจของรัฐมนตรี

## อ้างอิง

หมวดหมู่:ส่วนราชการระดับกรมในประเทศไทย
ปลาสคอมบิรอยด์

**ปลาสคอมบิรอยด์** หรือ **ปลาพารายา** (อังกฤษ: Scomberoides; สเปน: Paraya) ปลาน้ำจืดชนิดหนึ่ง มีชื่อวิทยาศาสตร์ว่า *Hydrolycus scomberoides* ในวงศ์ปลาฟันสุนัข (Cynodontidae) อันดับปลาคาราซิน มีรูปร่างแบนข้าง ตัวเพรียวยาว ปากกว้าง มีจุดวงกลมสีดำอยู่หลังครีบอก ในส่วนที่เป็นสันหลังจะมีสีดำเข้ม บริเวณครีบก้นมากกว่าครึ่งก้านครีบที่มีสีดำ ในครีบหางจะมีสีดำตั้งแต่ฐานก้านครีบถึงกึ่งกลางก้านครีบ และจะลดความเข้มข้นของสีไปจนถึงปลายก้านครีบหาง  ครีบไขมันมีจุดดำเห็นชัดเจน  มีจุดเด่นคือ มีเขี้ยวคู่หนึ่งยาวยื่นออกมาจากขากรรไกรล่าง ซึ่งเขี้ยวเหล่านี้สามารถ 4-6 นิ้ว จนได้รับฉายาว่า "ปลาแวมไพร์"

ขนาดโตเต็มที่ยาวประมาณ 45 เซนติเมตร (แต่ในข้อมูลทั่วไปมักจะระบุว่ายาวได้ถึง 117 เซนติเมตร ซึ่งเป็นข้อมูลที่ผิด) กินปลาขนาดเล็กเป็นอาหาร ในบางครั้งอาจกินปลาที่มีขนาดเท่าตัวหรือใหญ่กว่าได้อีกด้วย  พบกระจายพันธุ์ในแม่น้ำริโอทาปาโฮส ซึ่งเป็นสาขาของแม่น้ำอเมซอน โดยแหล่งที่พบมากที่สุดแห่งหนึ่ง คือน้ำตกอูไรมา ในเวเนซุเอลา เป็นปลาที่ชาวพื้นเมืองในอเมริกาใต้ใช้เป็นอาหาร และนิยมตกเป็นเกมกีฬา และก็นิยมเลี้ยงเป็นปลาสวยงามอีกด้วย นับเป็นปลาในสกุล *[[Hydrolycus]]* ชนิดแรกที่ถูกนำมาเลี้ยงเป็นปลาสวยงาม สำหรับในประเทศไทยเป็นปลานำเข้าที่มีราคาแพง ซึ่งพฤติกรรมในสถานที่เลี้ยงจะมีนิสัยขี้ตกใจพอสมควร และโตช้ากว่าชนิดอื่น ๆ ในสกุลเดียวกัน

## อ้างอิง

## แหล่งข้อมูลอื่น
* รูปและข้อมูลปลาสคอมบิรอยด์
* [รวม[วิดีโอคลิป]ของปลาสคอมบิรอยด์จากyoutube]
หมวดหมู่:ปลาน้ำจืด
หมวดหมู่:วงศ์ปลาฟันสุนัข
หมวดหมู่:ปลาตู้
หมวดหมู่:ปลาทวีปอเมริกาใต้
ไอโฟน 4

**ไอโฟน 4** () คือสมาร์ตโฟนระบบจอสัมผัส ที่พัฒนาโดย บริษัทแอปเปิล ซึ่งเป็นรุ่นที่สี่ของ ไอโฟน ต่อมาจากรุ่น* [[ไอโฟน 3จีเอส]]* ถูกออกแบบเฉพาะสำหรับการใช้งานด้านการโทรศัพท์ โดยมีสัญญาณภาพ (ในชื่อ เฟซไทม์) การอ่านหนังสืออีบุค, การดูวิดีโอ, ฟังเพลง, เล่นเกม และ อินเทอร์เน็ต ถูกประกาศอย่างเป็นทางการเมื่อวันที่ 7 มิถุนายน พ.ศ. 2553 ในงาน *[[WWDC|WWDC 2010]]* และขายครั้งแรกวันที่ *24 มิถุนายน* พ.ศ. 2553 ในอเมริกา,อังกฤษ และอีกในหลายประเทศ โดยในประเทศไทยนั้นมีการขายครั้งแรกอย่างเป็นทางการใน วันที่ *24 กันยายน* พ.ศ. 2553 โดยสามบริษัทใหญ่เป็นผู้จำหน่ายคือ เอไอเอส ,ดีแทค และทรูมูฟ

ไอโฟน 4 ทำงานด้วยระบบปฏิบัติการไอโอเอส (iOS) ซึ่งเป็นระบบเดียวกับที่ใช้ในไอโฟนรุ่นก่อนหน้า รวมไปถึงไอแพด และ ไอพอดทัช การทำงานหลักควบคุมโดยใช้ปลายนิ้วสัมผัส 

ข้อแตกต่างระหว่างไอโฟน 4 และไอโฟนรุ่นก่อนหน้าได้แก่ การออกแบบโฉมใหม่ ที่มีการหุ้มขอบด้วย สเตนเลนสตีลไร้ฉนวนซึ่งทำหน้าที่เป็น เสาอากาศ ของเครื่อง ตัวเครื่องจะอยู่กึ่งกลางระว่าง กระจกอลูมิโนซิลิเกต ชนิดพิเศษ ที่เพิ่มความแข็งแรง วางไว้สองด้านหน้าหลัง ภายในเครื่องมีซีพียู แอปเปิล A4  พร้อม ram 512&nbsp;MB ของ eDRAM ซึ่งมีความเร็วเป็นสองเท่า ของรุ่นก่อนหน้า และเร็วเป็นสี่เท่า ของไอโฟนรุ่นแรกสุด หน้าจอขอไอโฟน 4 มีขนาด 89 มม. (3.5 นิ้ว) โดยใช้แอลอีดีแบล็กลิต ขนาด แสดงผลด้วยความละเอียด 960×640 พิกเซล ซึ่งชื่อการค้าว่าว่า **เรตินาดิสเพลย์** (Retina Display)

จุดเด่นที่น่าสนใจ คือ
Facetime การสนทนาพร้อมส่งภาพจากกล้องด้านหน้า หรือด้านหลัง ไปให้คู่สนทนาได้ชมแบบสดๆ หรือเรียกว่าวิดีโอคอลล์ เพียงแต่ Facetime ไม่ต้องอาศัยเครือข่าย 3G แต่อาศัย Wi-Fi แทน วิธีการใช้งานก็ไม่ยุ่งยาก เพียงเชื่อมต่อกับเครือข่าย Wi-Fi ทิ้งไว้ จากนั้นทำการโทรออกไปหาผู้รับตามปกติ (ผู้รับสายจะต้องใช้ iPhone 4 มีเชื่อมต่อ Wi-Fi เช่นกัน) ระหว่างรอรับสายให้กดปุ่ม Speaker เพื่อสนทนาผ่านลำโพง และ เมื่อมีผู้รับสายให้กดปุ่ม Facetime เพื่อเปิดใช้งานกล้อง โดยผู้ใช้ สามารถสลับการใช้งานได้ทั้งกล้องด้านหน้าและด้านหลัง

ประโยชน์ของ Facetime นอกจากการสนทนาแบบเห็นหน้า นั่นคือการสื่อสารที่มากกว่าคำพูด เพราะผู้ใช้สามารถรับรูปถึงอารมณ์ของคู่สนทนามากกว่าฟังแต่เสียง อีกทั้งการแสดงภาพเคลื่อนไหวภาพยังทำได้ราบลื่น (ขึ้นอยู่กับความเร็วของสัญญาณ Wi-Fi ในเวลาใช้งาน) ที่สำคัญผู้ใช้ไม่ต้องจ่ายค่าบริการเพิ่ม (นอกจากค่าบริการอินเทอร์เน็ต Wi-Fi) 

ถ้าให้เทียบกับการสนทนารูปแบบวิดีโอคอลล์ผ่านเครือข่าย 3G ต้องยอมรับว่า Facetime เหนือกว่า ทั้งเรื่องสัญญาณ Wi-Fi ที่ครอบคลุมมากกว่า เครือข่าย 3G ค่าบริการที่ถูกกว่า และ ความเร็วในการแสดงผล

ระบบปฏิบัติการรุ่นล่าสุดคือ iOS 7.1.2 (เริ่ม 1 กรกฎาคม พ.ศ. 2557)

## อ้างอิง

## แหล่งข้อมูลอื่น

* เว็บไซต์ไอโฟนอย่างเป็นทางการ

หมวดหมู่:ฮาร์ดแวร์แอปเปิลคอมพิวเตอร์
หมวดหมู่:โทรศัพท์
หมวดหมู่:การสื่อสาร
หมวดหมู่:ระบบโทรศัพท์ทางวิดีโอ
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

[thumb|ภาพถ่ายอาณาบริเวณคราบน้ำมันจากดาวเทียม''Terra'' ของ[นาซา เมื่อ 24 พฤษภาคม 2553]]

**การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน** (หรือที่เรียกในชื่ออื่นว่า **การรั่วไหลของน้ำมันดิบของบีพี** หรือ **การรั่วไหลของน้ำมันดิบในอ่าวเม็กซิโก**) เป็นเหตุการณ์น้ำมั่นรั่วขนาดใหญ่ในอ่าวเม็กซิโก ระหว่างวันที่ 20 เมษายน - 15 กรกฎาคม พ.ศ. 2553 ( วัน) ซึ่งนับว่าเป็นการรั่วไหลนอกชายฝั่งที่ใหญ่ที่สุดในประวัติศาสตร์สหรัฐอเมริกา บางแหล่งประเมินเมื่อประมาณปลายเดือนพฤษภาคมว่าเป็นการรั่วไหลของน้ำมันที่ใหญ่ที่สุดในโลกด้วยปริมาณน้ำมั่นรั่วรวมหลายสิบล้านแกลลอน การรั่วครั้งนี้เกิดมาจากการที่น้ำมันพุ่งขึ้นจากใต้ทะเล ซึ่งเป็นผลจากการระเบิดของแท่นขุดเจาะน้ำมันดีพวอเตอร์ฮอไรซัน เมื่อวันที่ 20 เมษายน 2553 การระเบิดครั้งนี้ทำให้คนงานเสียชีวิต 11 คน และบาดเจ็บ 17 คน

แท่นขุดแห่งนี้เป็นสัมปทานของบริติชปีโตรเลียม (BP) เป็นแท่นเจาะแบบเคลื่อนที่ ขณะเกิดเหตุระเบิด กำลังขุดเจาะน้ำมันดิบจากระดับความลึก 1,500 เมตร และจมลงเมื่อวันที่ 22 เมษายน 36 ชั่วโมงหลังการระเบิด

[thumb|[นกกระทุงที่ได้รับผลกระทบจากน้ำมันดิบ จับได้ที่เกาะแกรนด์ไอเซิล รัฐลุยเซียนา]]

ในช่วงของการรั่วไหล ประมาณการว่ามีน้ำมันดิบรั่วไหลออกมาจากช่องเปิดใต้ทะเลระหว่างวันละ 12,000 ถึง 100,000 บาร์เรล (1.9 ล้าน ถึง 16 ล้านลิตรต่อวัน) ก่อให้เกิดภาวะปนเปื้อนเป็นอาณาบริเวณระหว่าง 6,500 ถึง 24,000 ตารางกิโลเมตร และภายหลังเหตุการณ์นี้ มีประมาณการว่ามีน้ำมันรั่วไหลทั้งสิ้น 4.9 ล้านบาร์เรล 

องค์การคุ้มครองสิ่งแวดล้อมประกาศว่า บีพีได้ถูกสั่งห้ามในการทำสัญญาใหม่กับรัฐบาลสหรัฐชั่วคราว กระทรวงยุติธรรมสหรัฐได้ตกลงกับบีพีในการตั้งค่าปรับและค่าใช้จ่ายอื่นๆในเหตุการณ์นี้ถึง 4.525 พันล้านเหรียญ ซึ่งสูงเป็นประวัติการณ์ แต่การดำเนินการด้านกฎหมายยังไม่มีความชัดเจนจนกว่าจะได้ข้อสรุปภายในปี พ.ศ. 2557 เพื่อที่จะตรวจสอบค่าใช้จ่ายในการพื้นฟูและประเมินความเสียหายของทรัพยากรธรรมชาติ ซึ่งในเดือนกุมภาพันธุ์ พ.ศ. 2556 สินไหมทางอาญาและทางแพ่งแก่กองทุนที่รับผิดชอบ มีค่าใช้จ่ายตกกับบีพี ราว 42.2 พันล้านเหรียญ

## ดูเพิ่ม
* ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

## อ้างอิง

หมวดหมู่:พ.ศ. 2553
หมวดหมู่:ภัยพิบัติในสหรัฐ
หมวดหมู่:การรั่วไหลของน้ำมันดิบจากดีพวอเทอร์ฮอไรซัน
วันมหาสมุทรโลก

**วันมหาสมุทรโลก** () ตรงกับวันที่ 8 มิถุนายน ของทุกปี เพื่อเฉลิมฉลองและเพื่อกระตุ้นจิตสำนึกให้คนทั้งโลกหันมาใส่ใจ ร่วมกันอนุรักษ์ท้องทะเล กำหนดขึ้นมาอย่างเป็นทางการโดยสหประชาชาติ เริ่มขึ้นในปี พ.ศ. 2552 แนวความคิดนี้เกิดขึ้นมาตั้งแต่ปี พ.ศ. 2535 จากแนวความคิดของประเทศแคนาดา ในการประชุมความร่วมมือของกลุ่มประชาคมโลก (The Earth Summit) ที่เมืองริโอเดอจาเนโร ประเทศบราซิล โดยหลังจากนั้นมีการเฉลิมฉลองอย่างไม่เป็นทางการมาทุกปี จนกระทั่งกำหนดเป็น วันมหาสมุทรโลก

## อ้างอิง

หมวดหมู่:สมุทรศาสตร์
หมวดหมู่:วันการตระหนัก
หมวดหมู่:วันสหประชาชาติ
หมวดหมู่:วันสำคัญในเดือนมิถุนายน
นาตยา จันทร์รุ่ง

**นาตยา จันทร์รุ่ง** (ชื่อเล่น ปู) เป็นนักแสดงชาวไทย  เกิด วันที่ 18 พฤษภาคม พ.ศ. 2513 เป็นบุตรสาวคนสุดท้องในจำนวนพี่น้อง 9 คน (ปู เป็นคนที่ 9) บ้านเกิดอยู่ที่ อ.ดอนสัก จ.สุราษฎร์ธานี จบการศึกษาระดับปริญญาตรี จากคณะบริหารธุรกิจ สาขาการตลาด มหาวิทยาลัยราชภัฏสวนดุสิต มีผลงานการแสดงภาพยนตร์เรื่องแรกรับบทนางเอก เรื่อง *ไผ่สีทอง* ในปี พ.ศ. 2535 คู่กับ ศตวรรษ ดุลยวิจิตร

จากนั้นเธอก็ยังมีผลงานการแสดงภาพยนตร์ เรื่อง *แชะ แชะ แชะ 2* ฉบับ โปร่งใส คู่กับ ปริญญ์ ปรัชญา และในปีเดียวกันเองเธอก็ได้รับเลือกให้เป็นนางเอกละครเต็มตัวเรื่องแรกคือละครเรื่อง กาในฝูงหงส์ ออกอากาศทางสถานีโทรทัศน์กองทัพบกช่อง 5 คู่กับ สัญญา คุณากร และ ตฤณ เศรษฐโชค ซึ่งเป็นผลงานสร้างชื่อและแจ้งเกิดให้เธออย่างเต็มตัว จากนั้นเธอก็มีผลงานการแสดงมากมายไม่ว่าจะเป็นบทนางเอกหรือนางร้าย 

ในปี พ.ศ. 2549 เธอได้รับโอกาสในการแสดงละครอิงประวัติศาสตร์อินโดนีเซีย เรื่องยิ่งใหญ่แห่งอาเซียน *Admirl Zheng He* (Laksamana Cheng Ho) รับบท นางเอกคู่กับ Prof.Dr.Yusril lhza Mahendra ซึ่งเป็น อดีตเลขาธิการสำนักประธานาธิบดีแห่งสาธารณรัฐอินโดนีเซีย ที่มารับบท GHENG HO

## ผลงาน
### ละครโทรทัศน์

### ละครสั้น
* เซน...สื่อรักสื่อวิญญาณ ปี 5 (รับเชิญ ตอน โรคกลัวโลก) 
* ละครเทิดพระเกียรติ แม่
* ฟ้ามีตา ตอน เกิดเป็นหญิง
* คนส่งกรรม ตอน สิทธิพงษ์ รับบท เมธาวี
* ฟ้ามีตา ตอน พยานที่เหลือแค่ลมหายใจ รับบท แม่สำอาง
* ฟ้ามีตา ตอน จดหมายจากคนคุก รับบท ป้า
* ฟ้ามีตา ตอน ผู้น้อยทำตามด้วยศรัทธา หากผู้บังคับบัญชาเป็นตัวอย่างที่ดี
* ฟ้ามีตา ตอน แม่ที่น่ารังเกียจ รับบท มุกดา
* ฟ้ามีตา ตอน ผีใส่บาตร รับบท กระแต

### ภาพยนตร์
;พ.ศ. 2535
** ไผ่สีทอง 
** แชะแชะแชะ 2 ฉบับโปร่งใส 
** โตแล้วต้องโต๋
;พ.ศ. 2553
** คนไททิ้งแผ่นดิน รับบท แม่กุมภวา(จันสี)
;พ.ศ. 2555
** ม้ง สงครามวีรบุรุษ
;พ.ศ. 2565
** หร่อยจังจ้าว
;พ.ศ. 2566   
** สะพานรักสารสิน 2216 
** ทิดน้อย
** รักได้แรงอก
;พ.ศ. 2567
** เหมรฺย บน บาน สาป แช่ง

### มิวสิควิดีโอ
* เพลง - บาดหมางกันหรือเปล่า - ฐิติมา สุตสุนทร
*เพลง - อีกสักครั้ง - มาลีวัลย์ เจมีน่า
*เพลง - นอนไม่หลับ - ปั่น ไพบูลย์เกียรติ เขียวแก้ว
*เพลง - วรรคใจ - อริสมันต์ พงษ์เรืองรอง

### โฆษณา
* ครีมขจัดโอพิลคา

### รางวัลที่ได้เข้าชิง
*เข้าชิงรางวัล คมชัดลึก อวอร์ด ครั้งที่ 12 สาขานักแสดงสมทบหญิง จากละครเรื่อง กุหลาบเล่นไฟ

## อ้างอิง

หมวดหมู่:บุคคลจากอำเภอดอนสัก
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงจากจังหวัดสุราษฎร์ธานี
ฌ็อง ปียาแฌ

thumb
thumb|รูปปั้นฌ็อง ปียาแฌ
**ฌ็อง วีลียาม ฟริตส์ ปียาแฌ** (, ; 6 สิงหาคม ค.ศ. 1896 – 16 กันยายน ค.ศ. 1980) นักจิตวิทยาชาวสวิส มีชื่อเสียงจากการศึกษาพัฒนาการทางปัญญาของเด็ก โดยได้สรุปออกมาเป็นทฤษฎีการพัฒนาด้านความคิดความเข้าใจของมนุษย์ (Piaget's theory of cognitive development)

ปียาแฌเกิดที่เมืองเนอชาแตล ประเทศสวิตเซอร์แลนด์ จบปริญญาเอกทางชีววิทยา แต่หันมาสนใจทางจิตวิทยา โดยอาศัยประสบการณ์จากการเลี้ยงลูก 3 คน เขาได้เฝ้าสังเกตและบันทึกพฤติกรรมของลูก ๆ เกี่ยวกับกิจกรรมที่ลูกทำได้หรือทำไม่ได้ตามลำดับช่วงอายุ สรุปเป็นทฤษฎีของฌ็อง ปียาแฌ แบ่งพัฒนาการของมนุษย์ออกเป็น 4 ขั้น ได้แก่

* ขั้น sensorimotor stage ตั้งแต่แรกเกิดถึง 2 ขวบ เป็นขั้นของการใช้ประสาทสัมผัสของมนุษย์
* ขั้น preoperational stage ตั้งแต่อายุ 2–7 ขวบ เป็นขั้นก่อนความคิดอย่างเป็นเหตุเป็นผล
* ขั้น concrete operational stage ตั้งแต่อายุ 7–11 ขวบ จะเริ่มเข้าใจความคิดที่เป็นเชิงรูปธรรมอย่างดี และยังสามารถใช้ความคิดเหตุผลมากกว่าวัยที่แล้ว (มีการใช้เหตุผลไปและกลับ)
* ขั้น formal operational stage  ตั้งแต่อายุ 11–15 ขวบ มีการใช้ความคิดเข้าใจ มีเหตุมีผลในเชิงนามธรรม

เขาเป็นนักจิตวิทยากลุ่มที่เน้นความรู้ความเข้าใจ (cognitive) กล่าวว่า เด็ก 3–5 ขวบ เรียนรู้พฤติกรรมทางสังคมจากเพื่อนในโรงเรียนอนุบาลหรือเพื่อนบ้านวัยเดียวกันแต่เด็กวัยนี้ ยังเข้าใจถึงความถูกต้องและความไม่ลึกซึ้งนักดังนั้นจึงควรส่งเสริมให้เด็กวัยนี้ ได้พัฒนาในเรื่องการยอมรับการแยกตัวจากพ่อแม่ฝึกให้มีความเชื่อมั่นเมื่ออยู่กับคนอื่นให้เด็กเข้าใจระเบียบและกฎเกณฑ์ต่าง ๆ ฝึกให้รู้จักการแบ่งปันและการผลัดเปลี่ยนกันและรู้จักอดใจรอในโอกาสอันควร

**ทฤษฎีพัฒนาการทางสติปัญญา**

พีอาเจต์ มองการเล่นเป็นกระบวนการพัฒนาทางสติปัญญา ซึ่งกระบวนการพัฒนาทางสติปัญญาและลักษณะของการเล่นจะเป็นไปในทิศทางเดียวกัน การเล่นของเด็กจะเริ่มโดยใช้ประสาทสัมผัส (sensorimotor system) ซึ่งจะเป็นไปในลักษณะสำรวจและจะยุติลงเมื่ออายุประมาณสองขวบ ต่อมาเด็กจะเล่นเกี่ยวกับการสร้าง (constructive play) เด็กจะเริ่มรู้จักนำเอาสิ่งของมาสร้างให้เป็นสิ่งต่างๆขึ้นมา ส่วนการเล่นโดยใช้สัญลักษณ์ (symbolic play) จะเกิดในช่วงที่เด็กมีอายุปลายๆสองขวบ และจะพัฒนาได้เต็มที่เมื่ออายุได้ประมาณ 3–4 ขวบ

**ทฤษฏีพัฒนาการทางด้านจริยธรรมของมนุษย์**

ในเรื่องของคุณงามความดีหรือจริยธรรมนั้น ได้มีการศึกษาค้นคว้ากันมาตั้งแต่สมัยต้นๆแล้ว นักทฤษฏีด้านจริยธรรมบางท่านก็เชื่อว่าสังคมมีอิทธิพลอย่างยิ่งต่อพัฒนาการของบุคคลพวกนี้จึงเชื่อว่า คนต่างกลุ่มต่างสังคมย่อมมีจริยธรรมที่แตกต่างกัน ดังที่เกสเสล (Gessel) กล่าวไว้ว่า “ทารกไม่ได้เกิดมาพร้อมกับมีจริยธรรมหรือศีลธรรมประจำใจติดตัวมา การที่ทารกจะพัฒนาไปแล้วรู้ว่าสิ่งใดผิด สิ่งใดถูก สิ่งใดดี สิ่งใดเลว สิ่งใดควรประพฤติ ปฏิบัติ เกิดจากการอบรมในภายหลัง” โดยพัฒนาการทางจริยธรรมจะมี 2 แบบ

1.      ไม่ทำ เพราะรู้ว่าไม่ดี และทำเพราะว่ารู้ว่าดี เป็นสิ่งที่เกิดจากแรงภายใน

2.      ไม่ทำ เพราะรู้ว่า ถ้าทำจะถูกลงโทษและจะทำ เพราะถ้าทำแล้วจะได้รับรางวัลเป็นการตอบแทน เป็นแรงจากภายนอก

หมวดหมู่:นักจิตวิทยาชาวสวิส
เหยียน หย่งชุน

[thumb|250px|[หยาง จื่อฉยง ในบท "เหยียน หย่งชุน" ใน *[[หย่งชุน หมัดสั้นสะท้านบู๊ลิ้ม|Wing Chun]]* (1994)]]
**เหยียน หย่งชุน** () หรือ **หยิ่ม เหวงช้น** (yim4 wing2 ceon1) ในสำเนียงกวางตุ้ง เป็นจอมยุทธหญิงในตำนานของจีน ที่เชื่อกันว่าเป็นผู้แรกที่ต้นแบบของมวยกังฟูในแบบที่เรียกว่า "หย่งชุน"

## ประวัติ

ในศตวรรษที่ 17 เหยียน หย่งชุน เป็นสาวงามจากมณฑลกวางตุ้ง ได้อยู่กับบิดาของเธอชื่อ ยิ่มยี หลังมารดาของเธอเสียชีวิตลง เธอได้ถูกหมั้นกับพ่อค้าขายเกลือชาวฮกเกี้ยน ชื่อ เหลียง ปอกเชา ตั่งแต่เยาว์วัย หากแต่บิดาจากการช่วยเหลือผู้อื่น ได้ไปมีคดีกับทางบ้านเมืองจึงต้องหลบหนีพร้อมหย่งชุนไปยังพรมแดนระหว่างมณฑลเสฉวนและยูนนาน อาศัยการขายเต้าหู้ยังชีพ ณ เชิงเขาไทซาน ความงามของเธอได้นำความยุ่งยากมาสู่ตัว เมื่ออันธพาลได้มาชอบพอและมาบังคับเธอให้แต่งงาน ทั้งเธอและบิดาเป็นกังวลอย่างยิ่ง หากแต่ไม่รู้ว่าจะทำอย่างไรดีกับสถานการณ์เช่นนี้ จนกระทั่งบิดาเธอเล่าเรื่องความยุ่งยากนี้ให้แม่ชีอู่เหมย์ฟัง แม่ชีต้องการช่วยเหลือจึงรับหย่งชุ่นเป็นศิษย์และไปอยู่ด้วยบนเขาและสอนวิทยายุทธ์แขนงใหม่นี้ให้เป็นเวลา 3 ปี หลังจากฝึกฝนจน สามารถป้องกันตนเองได้แล้วหย่งชุ่นจึงกลับมาหาบิดา  เมื่ออันธพาลคนเดิมตามมารังควาน ครั้งนี้หย่งชุนไม่ได้หลีกเลี่ยงอีกต่อไป และได้ท้าอันธพาลประลองและเอาสามารถเอาชนะได้ในเวลาอันสั้น 

ต่อมาหย่งชุนหลังจากนั้นได้แต่งงานกับเหลียง ปอกเชาและพยายามจะสอนสามีของเธอได้ฝึกมวยหย่งชุ่น หากแต่สามีเธอไม่ได้ให้ความสนใจเท่าไหร่นักเนื่องจากเขาเองได้ฝึกฝนมวยเสี้ยวลิ้มจากวัดเส้าหลินมาอย่างช่ำชองแล้ว แต่หลังจากหย่งชุ่นได้แสดงให้เขาเห็นว่าเธอสามารถชนะเขาได้ครั้งแล้วครั้งเล่า เขาจึงยอมเรียนรู้วิชาการต่อสู้นี้กับหย่งชุน และตั้งชื่อวิทยายุทธ์นี้ตามชื่อภรรยาตนเองว่า “หย่งชุน” หลังจากนั้น เขาสอนวิทยายุทธ์นี้ให้กับเหลียง หล่านไกว  ซึ่งต่อมาเป็นผู้เผยแพร่แขนงวิชาหย่งชุนให้กระจายไปในวงกว้าง

## ในวัฒนธรรมสมัยนิยม
ในวัฒนธรรมสมัยนิยม เหยียน หย่งชุน ได้รับการอ้างอิงอย่างมากมาย เช่น ซีรีส์เรื่อง *[[วีรบุรุษเส้าหลิน 1981]]* ที่นำแสดงโดย กวน จิ่นหลุน หรือในบางฉบับที่ดัดแปลงให้หย่งชุนเป็นภรรยาของหง ซีกวน เช่น  *[[พยัคฆ์สาวเส้าหลิน]]* ในปี ค.ศ. 1987 ที่นำแสดงโดย หมีเซียะ ซึ่งทั้ง 2 เรื่องนี้สร้างโดยทีวีบี
และในแบบภาพยนตร์ เรื่อง *[[หย่งชุน หมัดสั้นสะท้านบู๊ลิ้ม]]* ในปี ค.ศ. 1994 นำแสดงโดย หยาง จื่อฉยง เป็น เหยียน หย่งชุน และ เจิ้น จื่อตัน เป็น เหลียง ปอกเชา กำกับการแสดงโดย หยวน เหอผิง เป็นต้น

## อ้างอิง

หมวดหมู่:ปรมาจารย์กังฟู
หมวดหมู่:บุคคลในความเชื่อจีน
หมวดหมู่:ผู้ฝึกศิลปะการต่อสู้แห่งยุคราชวงศ์ชิง
หย่งชุน

[thumb|คำว่า "เหว่งช้น" ในแบบ[อักษรจีนตัวย่อ]]
**เหว่งช้น** (สำเนียงกวางตุ้ง) หรือ **หย่งชุน** (สำเนียงจีนกลาง) (, ) เป็นศิลปะการต่อสู้จีนแขนงหนึ่งในแบบของกังฟู

## ประวัติ
ตามตำนาน เหว่งช้น (หย่งชุน) เกิดขึ้นในยุคราชวงศ์ชิง หลังจากวัดเส้าหลินถูกเพลิงเผาไหม้จนวอดวาย 5 ปรมาจารย์อาวุโส (五祖) และบรรดาลูกศิษย์ (เช่น หง ซีกวาน และ ฟ้อง ไซหยก) ต่างแยกย้ายกระจัดกระจายออกไปตามเส้นทางของตนเอง แต่ก็ยังคงไว้ซึ่งอุดมการณ์ต้านแมนจูอยู่

แม่ชีอื่อซ่า (อู่เหมย) หนึ่งใน 5 ปรมาจารย์อาวุโส ได้อพยพไปเป็นกบจำศีลบนเขาซ่งซาน และที่นั่นนางได้คิดค้นศิลปะการต่อสู้แบบใหม่ขึ้น ซึ่งได้รับแรงบันดาลใจจากการเห็นการต่อสู้ระหว่างนกกระเรียนกับงูเห่า โดยงูได้พยายามโจมตีนกกระเรียนเป็นเส้นตรง แต่นกกระเรียนได้เคลื่อนไหวตัวเองเป็นวงกลม ทำให้งูไม่อาจทำอะไรนกกระเรียนได้ (บางข้อมูลระบุว่าเป็นการต่อสู้ระหว่างนกกระเรียนกับงู) นางได้นำเอารูปแบบการต่อสู้แบบนี้มาพัฒนาจนเป็นรูปแบบใหม่ของกังฟูซึ่งแตกต่างจากกังฟูวัดเส้าหลิน

จากนั้นหย่งชุนได้แต่งงานกับ เหลือง ปอกเชา และพยายามจะสอนวิชานี้ให้กับสามีแต่สามีไม่ยอมฝึกเพราะตัวสามีนั้นได้ฝึกฝน มวยเส้าหลินมาอย่างช่ำชองแล้วแต่หย่งชุนก็ได้แสดงฝีมือและได้เอาชนะสามีทุกครั้ง สุดท้ายสามีจึงยอมเรียนวิชานี้กับภรรยา และจากจุดนี้จึงได้ตั้งชื่อมวยแขนงใหม่นี้ว่า หย่งชุน ตามชื่อภรรยา

## รูปแบบ
หวิงชุน  แตกต่างจากกังฟูแบบอื่นอย่างชัดเจน เป็นมวยที่ไม่ต้องใช้พละกำลังหรือความแข็งแกร่งมากนัก เหมาะสมกับสรีระของผู้หญิง ที่แรงกายอ่อนแอกว่าผู้ชาย เน้นในการป้องกันตัวและจู่โจมในระยะสั้นอย่างรวดเร็ว มีวิธีการยืนเท้าที่มั่นคง

หวิงชุน ได้ถูกถ่ายทอดต่อมาในรุ่นต่อรุ่น จนกระทั่งมาถึงรุ่นของ ฉั่น หว่าซุน และ ยิปมัน โดยเฉพาะยิปมันที่เป็นผู้ที่ทำให้หย่งชุนโด่งดังเป็นที่รู้จักในระดับสากล ด้วยความที่เป็นผู้ถ่ายทอดวิชานี้ให้แก่ บรูซ ลี ซึ่งต่อมากลายเป็นนักแสดงแอ็คชั่นที่มีชื่อเสียงระดับโลก โดยมีศิลปะการป้องกันตัวแบบที่เจ้าตัวคิดค้นขึ้นมา ที่เรียกว่า "จีทคุนโด้" เป็นเอกลักษณ์ ซึ่งบรูซ ลี ได้ยอมรับว่าพื้นฐานของ
จีทคุนโด้นำมาจากหวิงชุนนี่เอง

## ในประเทศไทย
หวิงชุนในประเทศไทย เริ่มต้นขึ้นในปี ค.ศ. 1988 ซึ่งชาวไทยคนแรกที่นำมาฝึกสอน คือ อาจารย์ อนันต์ ทินะพงศ์ ที่เรียนวิชานี้ที่สหรัฐอเมริกา จาก จู เสาไหล่ หรือ โรเบิร์ต ชู ผู้ซึ่งเป็นศิษย์ของ เจวียง ฮอกกิ่น ผู้ซึ่งเป็นศิษย์โดยตรงของยิปมัน โดยเปิดสอนเริ่มแรกอย่างไม่คิดค่าเล่าเรียนที่สวนลุมพินี

## หมัดหนึ่งหุน
หมัดหนึ่งหุนเป็นหนึ่งในท่าต่อยที่มีชื่อเสียงที่สุดของบรู๊ซ ลีโดยสามารถชกคู่ต่อสู้กระเด็นไปได้หลายเมตร โดยที่ไม่ต้องง้างหมัดชกเลย ซึ่งเชื่อว่ากระบวนท่านี้ถูกพัฒนามาเป็นพัน ๆ ปีตั้งแต่มวยเส้าหลินจนถึงมวยหวิงชุน หรือกังฟูทางตอนใต้ของจีนอื่น ๆ

## การให้พนักงานต้อนรับบนเครื่องบินฝึก
ในกลางปี ค.ศ. 2011 สายการบินฮ่องกงแอร์ไลน์ ได้ให้พนักงานต้อนรับบนเครื่องบินหญิง เข้าคอร์สฝึกกังฟูแบบหวิงชุนเพื่อใช้ในการป้องกันตัวและรับมือกับผู้โดยสารที่หยาบคายหรือเมา เนื่องจากเป็นศิลปะการต่อสู้ที่ฝึกง่ายและใช้ได้ดีกับสถานที่แคบ ๆ

## อ้างอิง
* กำเนิดมวยหยงชุ่น (หวิงชุ่น)

## แหล่งข้อมูลอื่น

* มวยหวิงชุน (Wing Chun) 
* ป้องกันตัวด้วยมวยหย่งชุน 
* ประวัติมวยหย่งชุน ฉบับสมบูรณ์

หมวดหมู่:ศิลปะการต่อสู้ของจีน
นางกุสาวดี

**พระราชชายาเทวี, เจ้าจอมสุมบุญ** หรือที่เรียกกันว่า  **นางกุสาวดี** เป็นธิดาของพญาแสนหลวง ขุนนางเมืองเชียงใหม่ ได้เป็นสนมในสมเด็จพระนารายณ์มหาราช แต่หลังจากนางตั้งครรภ์ ได้ทรงยกให้เป็นภรรยาของสมเด็จพระเพทราชา ส่วนพระราชโอรสนั้นต่อมาได้ขึ้นครองราชเป็นสมเด็จพระเจ้าสุริเยนทราธิบดี (พระเจ้าเสือ)

## พระประวัติ
นางกุสาวดี เป็นธิดาของพญาแสนหลวงเมืองเชียงใหม่ คำให้การชาวกรุงเก่าระบุว่านางได้เป็นสนมในสมเด็จพระนารายณ์มหาราช ต่อมาทรงพระสุบินว่าเทวดามาบอกว่านางกุสาวดีกำลังตั้งครรภ์พระราชโอรสที่มีบุญมาก แต่พระองค์ได้ปฏิญาณไว้แล้วว่าจะไม่เลี้ยงลูกสนมเนื่องจากเกรงจะก่อกบฏเหมือนพระศรีสิงห์ ทรงนิมนต์พระอาจารย์พรหมมาปรึกษาในพระราชวัง พระอาจารย์พรหมแนะนำว่าควรชุบเลี้ยงไว้เผื่อภายหน้าจะได้สืบราชตระกูล จึงรับสั่งให้พระเพทราชาเอานางกุสาวดีไปเลี้ยงเป็นภรรยา ถ้าได้ลูกชายให้ถือเป็นลูกของตน ถ้าได้ลูกสาวให้ถวายพระองค์ พระเพทราชาปฏิบัติตามรับสั่ง จนทราบว่านางกุสาวดีคลอดลูกชายก็พระราชทานเครื่องอุปโภคบริโภคเป็นอันมากแก่กุมารนั้น ภายหลังยังได้รับพระราชทานบรรดาศักดิ์เป็น*หลวงสรศักดิ์*

หลังจากสมเด็จพระนารายณ์เสด็จสวรรคต พระเพทราชาได้สืบราชสมบัติ ส่วนนางกุสาวดีไม่ปรากฏว่าได้รับสถาปนาพระยศแต่อย่างใด

## รายการอ้างอิง
; เชิงอรรถ

; บรรณานุกรม

* 
* 

หมวดหมู่:บุคคลในคริสต์ศตวรรษที่ 17
หมวดหมู่:ราชวงศ์ปราสาททอง
หมวดหมู่:ราชวงศ์บ้านพลูหลวง
หมวดหมู่:บุคคลในประวัติศาสตร์กรุงศรีอยุธยา
หมวดหมู่:บาทบริจาริกา
เขตตรวจราชการ

[thumb|380px|เขตตรวจราชการใน[ประเทศไทย]]
**เขตตรวจราชการ** เป็นการแบ่งเขตพื้นที่จังหวัดในประเทศไทย ออกเป็นกลุ่มต่างๆ เพื่อประโยชน์ในการตรวจ ติดตามผล เร่งรัด แนะนำ สืบสวนสอบสวน สอบข้อเท็จจริง สดับตรับฟังเหตุการณ์ เสนอแนะ ติดต่อประสานงาน ตรวจเยี่ยม หรือดำเนินการอื่นใด เพื่อให้การปฏิบัติงานของหน่วยงานของรัฐและเจ้าหน้าที่ของรัฐได้ผลสมประโยชน์ต่อทางราชการ

## ระดับการตรวจราชการ
การตรวจราชการในประเทศไทย แบ่งออกเป็น 3 ระดับ คือ 
#การตรวจราชการระดับสำนักนายกรัฐมนตรี
#การตรวจราชการระดับกระทรวง
#การตรวจราชการระดับกรม

## เขตตรวจราชการ
การแบ่งเขตตรวจราชการในประเทศไทย แบ่งออกเป็น 18 เขต ได้แก่
### ภาคกลาง
***เขตตรวจราชการที่ 1** ประกอบด้วย จังหวัดนนทบุรี จังหวัดปทุมธานี จังหวัดพระนครศรีอยุธยา และจังหวัดสระบุรี
***เขตตรวจราชการที่ 2** ประกอบด้วย จังหวัดชัยนาท จังหวัดลพบุรี จังหวัดสิงห์บุรี และจังหวัดอ่างทอง

### ภาคตะวันออก
***เขตตรวจราชการที่ 3** ประกอบด้วย จังหวัดฉะเชิงเทรา จังหวัดนครนายก จังหวัดปราจีนบุรี จังหวัดสมุทรปราการ และจังหวัดสระแก้ว
***เขตตรวจราชการที่ 9** ประกอบด้วย จังหวัดจันทบุรี จังหวัดชลบุรี จังหวัดตราด และจังหวัดระยอง

### ภาคตะวันตก
***เขตตรวจราชการที่ 4** ประกอบด้วย จังหวัดกาญจนบุรี จังหวัดนครปฐม จังหวัดราชบุรี และจังหวัดสุพรรณบุรี
***เขตตรวจราชการที่ 5** ประกอบด้วย จังหวัดประจวบคีรีขันธ์ จังหวัดเพชรบุรี จังหวัดสมุทรสงคราม และจังหวัดสมุทรสาคร

### ภาคใต้
***เขตตรวจราชการที่ 6** ประกอบด้วย จังหวัดชุมพร จังหวัดนครศรีธรรมราช จังหวัดพัทลุง และจังหวัดสุราษฎร์ธานี
***เขตตรวจราชการที่ 7** ประกอบด้วย จังหวัดกระบี่ จังหวัดตรัง จังหวัดพังงา จังหวัดภูเก็ต และจังหวัดระนอง
***เขตตรวจราชการที่ 8** ประกอบด้วย จังหวัดนราธิวาส จังหวัดปัตตานี จังหวัดยะลา จังหวัดสงขลา และจังหวัดสตูล

### ภาคเหนือ
***เขตตรวจราชการที่ 15** ประกอบด้วย จังหวัดเชียงใหม่ จังหวัดแม่ฮ่องสอน จังหวัดลำปาง และจังหวัดลำพูน
***เขตตรวจราชการที่ 16** ประกอบด้วย จังหวัดเชียงราย จังหวัดน่าน จังหวัดพะเยา และจังหวัดแพร่
***เขตตรวจราชการที่ 17** ประกอบด้วย จังหวัดตาก จังหวัดพิษณุโลก จังหวัดเพชรบูรณ์ จังหวัดสุโขทัย และจังหวัดอุตรดิตถ์
***เขตตรวจราชการที่ 18** ประกอบด้วย จังหวัดกำแพงเพชร จังหวัดนครสวรรค์ จังหวัดพิจิตร และจังหวัดอุทัยธานี

### ภาคตะวันออกเฉียงเหนือ
***เขตตรวจราชการที่ 10** ประกอบด้วย จังหวัดบึงกาฬ จังหวัดเลย จังหวัดหนองคาย จังหวัดหนองบัวลำภู และจังหวัดอุดรธานี
***เขตตรวจราชการที่ 11** ประกอบด้วย จังหวัดนครพนม จังหวัดมุกดาหาร และจังหวัดสกลนคร
***เขตตรวจราชการที่ 12** ประกอบด้วย จังหวัดกาฬสินธุ์ จังหวัดขอนแก่น จังหวัดมหาสารคาม และจังหวัดร้อยเอ็ด
***เขตตรวจราชการที่ 13** ประกอบด้วย จังหวัดยโสธร จังหวัดศรีสะเกษ จังหวัดอำนาจเจริญ และจังหวัดอุบลราชธานี
***เขตตรวจราชการที่ 14** ประกอบด้วย จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสุรินทร์

## อ้างอิง

หมวดหมู่:หน่วยการบริหารของประเทศไทย
เทคโนทรอนิก

**เทคโนทรอนิก** เป็นกลุ่มดนตรีแนวแดนซ์สัญชาติเบลเยี่ยม ก่อตั้งโดย Jo Bogaert ในปี ค.ศ. 1988 มีผลงานเพลงดังอย่างเพลง "Pump Up The Jam" 
 

## อัลบั้ม
* 1989 *[[Pump Up the Jam: The Album]] * #2 UK; #3 Austria; #4 Switzerland; #10 US
* 1990 *Trip On This - the Remixes*
* 1991 *Body To Body*
* 1993 *Greatest Hits*
* 1995 *Recall*

## ซิงเกิล
* 1988 "เทคโนทรอนิก" *(as The Pro 24s)* ("Pump Up The Jam" original instrumental version)
* 1989 "Pump Up The Jam" *(as เทคโนทรอนิก featuring Felly)* (UK #2, Ger #2, Netherl #2, US Hot 100 #2, Dance/Club Play #1)
* 1990 "Get Up ! (Before the Night Is Over)" *(as เทคโนทรอนิก featuring Ya Kid K)* (UK #2, Ger #2, Netherl #2, Ireland #2, Hot 100 #7, Dance/Club Play #2)
* 1990 "This Beat Is เทคโนทรอนิก" *(as เทคโนทรอนิก featuring MC Eric)*  (Ireland #5, ger #10, Netherl #7, UK #14, Dance/Club Play #3)
* 1990 "Spin That Wheel" *(as Hi-Tek 3 featuring Ya Kid K)* (Feb: UK #69; September re-release: UK #15)
* 1990 "Rockin' Over the Beat" (UK #9, Ger #18, Ireland #11, Hot 100 #95)
* 1990 "Megamix" By The Unity Mixers (Patrick Samoy & Luc Rigaux) (# 1 in Europe, #6 UK, Ger #9, Netherl #26)
* 1990 "Turn It Up" *(as เทคโนทรอนิก featuring Melissa and Einstein)* (Ireland #26, UK #42, B #21)
* 1991 "Move That Body" *(as เทคโนทรอนิก featuring [[Réjane Magloire|Reggie]])* (Ireland #3, Ger #19, Netherl #32, UK #12, CH #10)
* 1991 "Work" *(as เทคโนทรอนิก featuring Reggie)* (Ireland #12, UK #40, CH #24)
* 1991 "Money Makes The World Go Round" *(as เทคโนทรอนิก featuring Reggie)*
* 1991 "Voices" (promotion-only release)
* 1992 "Move This (Shake That Body)" *(as เทคโนทรอนิก featuring Ya Kid K)*  (Hot 100 #6)
* 1993 "Hey Yoh, Here We Go" *(as เทคโนทรอนิก featuring Ya Kid K)*
* 1994 "One + One"
* 1994 "Move It To The Rhythm" *(as เทคโนทรอนิก featuring Ya Kid K)*  (Hot 100 #83, Dance/Club Play #3)
* 1995 "Recall" (as เทคโนทรอนิก featuring Ya Kid K)
* 1995 "I Want You By My Side" (#31 B)
* 1996 "Pump Up The Jam--The '96 Sequel" (UK #36)
* 1996 "Crazy"
* 1998 "Get Up—The ’98 Sequel" ( Ger #91)
* 1998 "Pump Up The Jam" *(as D.O.N.S. featuring เทคโนทรอนิก)* (Ger #25)
* 1999 "Like This" *(as เทคโนทรอนิก featuring Monday Midnite)*
* 2000 "The G. Train" *(as เทคโนทรอนิก featuring Monday Midnite)*
* 2000 "The Mariachi" *(as เทคโนทรอนิก featuring Ya Kid K)* (#1 MEX)
* 2001 "Runaway Blues"
* 2002 "The Circle Unbroken"
* 2005 "Pump Up The Jam 2005" *(as D.O.N.S. featuring เทคโนทรอนิก)* (Finland #11; UK #22; Ireland #25)

เพลงของ เทคโนทรอนิก ถูกใช้เป็นเพลงในภาพยนฅร์ดังนี้:
* 1990 *[[3 Men and a Little Lady]]* – "Get Up! (Before The Night Is Over)"
* 1990 *[[Men At Work (film)|Men at Work]]* – "Pump Up The Jam"
* 1993 *[[The Meteor Man (film)|The Meteor Man]]* – "Move This"
* 1993 *[[Teenage Mutant Ninja Turtles III]]* – "Rockin' Over The Beat"
* 1996 *[[Space Jam]]* – "Pump Up The Jam (Instrumental)" 
* 2006 *[[Let's Go To Prison]]* – "Move This (Shake That Body)"
* 2008 *[[You Don't Mess With The Zohan]]* – "Pump Up The Jam"

## แหล่งข้อมูลอื่น
* เทคโนทรอนิก ที่ Discogs

หมวดหมู่:กลุ่มดนตรีสัญชาติเบลเยียม
มาร์ชสามัคคีสี่เหล่า

**มาร์ชสามัคคีสี่เหล่า** เป็นเพลงมาร์ชที่นาวาตรีพยงค์ มุกดา ประพันธ์ขึ้น เพื่อเป็นการปลุกใจ และสร้างความสามัคคีระหว่างทหารเหล่าทัพต่าง ๆ และตำรวจ ในฐานะที่เป็นผู้ที่มีหน้าที่ปกป้องอธิปไตย และความมั่นคงของประเทศ ทั้งภายใน และภายนอกราชอาณาจักร  เพลงนี้ได้ประพันธ์ขึ้นโดยการนำเอาวรรคแรกของเพลงชาติไทย และบางส่วนของเพลงมาร์ชสำคัญของทั้งสามเหล่าทัพและตำรวจมาดัดแปลงรวมกันเป็นเพลงเดียว ดังนี้

* เพลงมาร์ชกองทัพบก ของกองทัพบกไทย (ประพันธ์โดย นารถ ถาวรบุตร)
* เพลงราชนาวี ของกองทัพเรือไทย (ประพันธ์โดย น.อ. ภิญโญ พงษ์สมรวย)
* เพลงมาร์ชทหารอากาศ ของกองทัพอากาศไทย (ประพันธ์โดย หลวงสวัสดิ์ฑิฆัมพร)
* เพลงมาร์ชพิทักษ์สันติราษฎร์ ของกรมตำรวจ (ปัจจุบันคือสำนักงานตำรวจแห่งชาติ - ประพันธ์โดย นารถ ถาวรบุตร)

## เนื้อร้อง

::: ไทยสามัคคี สามัคคี สี่เหล่าไทย

:: ประเทศไทยรวมเลือดเนื้อชาติเชื้อไทย 
:: ร่วมจิตร่วมใจรักไทยไว้คงมั่น
:: หากมีศัตรูจู่โจม มาโรมรบรัน 
:: ร่วมใจป้องกันพร้อมทุกเหล่าเชื้อเผ่าไทย

::: เกิดเป็นชายเชื้อชาติชาญ ทหารบกไทย เก่งกาจใจฉกรรจ์ 

:: *ทัพบกปกป้องเป็นรั้วคุ้มครองแดนไทย     
:: เลือดเนื้อกายใจขอให้เป็นพลี  มอบชีวิตเราเป็นผีเฝ้าปฐพี
:: หากใครย่ำยี เหยียบแคว้น แผ่นดินไทย (*ซ้ำ)

::: **ราชนาวี ชาติไทย เรือแล่นไปในสายน้ำ 
:: ฝั่งทะเลของเรา หากใครเขารุกล้ำ
:: ทหารเรือทุกลำ พร้อมสู้ตาย (**ซ้ำ)

::: ***ไตรรงค์ธงรูปอาร์ม 
:: ปีกทองขาววาววาม บอกนามสีเทาไทย
:: เหนือนภาฟ้าไทย ใครรุกใครรานอธิปไตย
:: ทัพอากาศของไทย พลีชีพบูชา (***ซ้ำ)

::: เกิดมาแล้วต้องตาย
:: ความสงบภายใน ตำรวจไทย พิทักษ์ไทยประชา
:: ปราบปรามพวกทุจริตมิจฉา
:: อีกอันธพาลนานาให้สิ้นไป

::: ไทยสี่เหล่าเรานี้   หากสามัคคีพร้อมเพรียงจิตใจ
:: เหมือนเกราะแก้ว คลาดแคล้วกำบังผองภัย 
:: คุ้มครองไทย ให้ยิ่งยง

::: ไทยสามัคคี สามัคคี สี่เหล่า...เรา...ชาติ...เชื้อ...ไทย.

## อ้างอิง

## แหล่งข้อมูลอื่น
* ฟังเพลงมาร์ชสามัคคีสี่เหล่า 
* ฟังเพลงมาร์ชสามัคคีสี่เหล่า (ต้นฉบับ) ที่ http://www.thaidances.com 

หมวดหมู่:เพลงไทย
สามัคคีสี่เหล่า
สามัคคีสี่เหล่า
สามัคคีสี่เหล่า
สุรพันธ์ ชินวัตร

**สุรพันธ์ ชินวัตร** นักการเมืองชาวไทย อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และ อดีตสมาชิกสภาผู้แทนราษฎรจังหวัดเชียงใหม่ 6 สมัย

## ประวัติ
สุรพันธ์  ชินวัตร เป็นบุตรของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี สำเร็จการศึกษาระดับมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีด้านย้อมสีและพิมพ์ผ้าจาก ประเทศเยอรมนี ด้านชีวิตครอบครัวสมรสกับนางประเมิน (มีพานิช) ชินวัตร มีบุตร 6 คน หนึ่งในนั้นได้แก่ นายสุรวัตร ชินวัตร ผู้อำนวยการอาวุโส ผู้บริหารสูงสุด Customer Service ธนาคารไทยพาณิชย์ นางศรุดา ชินวัตร นายกสมาคมไหมไทย ต่อมาเขาป่วยด้วยโรคสมองเสื่อมชนิดอัลไซเมอร์ ไม่มีความรับรู้เรื่องใดๆ จนกระทั่งเสียชีวิตในวันที่ 7 มิถุนายน พ.ศ. 2559

สุรพันธ์  ชินวัตร เป็นน้องชายของนายบุญเลิศ ชินวัตร บิดาของ พ.ต.ท.ดร.ทักษิณ ชินวัตร อดีตนายกรัฐมนตรีของไทย

## งานการเมือง
สุรพันธ์ ชินวัตร ได้รับการเลือกตั้งเป็นสมาชิกสภาผู้แทนราษฎร จังหวัดเชียงใหม่ 6 สมัย คือ
* การเลือกตั้ง พ.ศ. 2519
* การเลือกตั้ง พ.ศ. 2522
* การเลือกตั้ง พ.ศ. 2526
* การเลือกตั้ง พ.ศ. 2529
* การเลือกตั้ง พ.ศ. 2531
* การเลือกตั้ง พ.ศ. 2538

ในปี 2539 เขาได้ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับ ธวัชวงศ์ ณ เชียงใหม่ และพงศ์ สุภาวสิทธิ์ แต่ไม่ได้รับเลือกตั้ง มีเพียงธวัชวงศ์เพียงคนเดียวที่ได้เป็น ส.ส.ในครั้งนั้น

### การดำรงตำแหน่งรัฐมนตรี
สุรพันธ์ ชินวัตร ได้รับแต่งตั้งเป็นรัฐมนตรีช่วยว่าการกระทรวงคมนาคม ในปี พ.ศ. 2529 - พ.ศ. 2531 ในสมัยรัฐบาลพลเอกเปรม ติณสูลานนท์ ซึ่งการที่นายสุรพันธ์ ชินวัตร ดำรงตำแหน่งรัฐมนตรีในครั้งนั้น บริษัทแอดวานซ์ อินโฟร์ เซอร์วิส (เอไอเอส) ซึ่งเป็นผู้ให้บริการระบบ GSM900 และ GSM1800 ในปัจจุบัน ได้รับสัมปทานเครือข่ายโทรศัพท์มือถือเป็นรายแรก

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายแคะ
หมวดหมู่:พุทธศาสนิกชนชาวไทย
หมวดหมู่:สกุลชินวัตร
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคชาติไทย
หมวดหมู่:พรรคความหวังใหม่
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลไร้ความสามารถ
หมวดหมู่:เสียชีวิตจากโรคอัลไซเมอร์